Rikunarita-ORG/Wikinium huggingface dataset:
# ১৮৭৩

|  |  |
| --- | --- |
| সহস্রাব্দ: | ২য় সহস্রাব্দ |
| শতাব্দী: | * ১৮শ শতাব্দী
* **১৯শ শতাব্দী ২০শ শতাব্দী
 |
| দশক: | * ১৮৬০-এর দশক
* **১৮৭০-এর দশক ১৮৮০-এর দশক
 |
| বছর: | * ১৮৭০
* ১৮৭১
* ১৮৭২
* **১৮৭৩ ১৮৭৪
* ১৮৭৫
* ১৮৭৬
 |

**১৮৭৩** হল একটি সাধারণ বছর। গ্রেগরীয় বর্ষপঞ্জি অনুসারে বছরটি বুধবার দিয়ে এবং জুলীয় বর্ষপঞ্জিতে তার সোমবার দিয়ে শুরু হয়। এটি সাধারণ যুগ ও অ্যানো ডমিনির ১৮৭৩তম বছর, দ্বিতীয় সহস্রাব্দের ৮৭৩তম বছর, উনবিংশ শতাব্দীর ৭৩তম বছর এবং ১৮৭০-এর দশকের ৪র্থ বছর।

## ঘটনার তালিকা

### জানুয়ারি-মার্চ

### এপ্রিল-জুন

### জুলাই-সেপ্টেম্বর

### অক্টোবর-ডিসেম্বর

## জন্ম

### জানুয়ারি-মার্চ

* ২০ জানুয়ারি - ইয়োহানেস ইয়েনসেন, ডেনীয় ঔপন্যাসিক, কবি এবং প্রাবন্ধিক।

### এপ্রিল-জুন

* ১৯ এপ্রিল - সিডনি বার্নস, ইংরেজ ক্রিকেটার।

### জুলাই-সেপ্টেম্বর

### অক্টোবর-ডিসেম্বর

* ৮ অক্টোবর - অয়নর হের্ডসব্রং, ডেনীয় রসায়নবিদ এবং জ্যোতির্বিজ্ঞানী।
* ২৬ অক্টোবর - আবুল কাশেম ফজলুল হক, বাঙালি রাজনীতিবিদ ও কূটনীতিক।
* ১৯ ডিসেম্বর - উপেন্দ্রনাথ ব্রহ্মচারী, ব্রিটিশ ভারতীয় চিকিৎসক ও চিকিৎসা বিজ্ঞানী।

## মৃত্যু

### জানুয়ারি-মার্চ

* ৯ জানুয়ারি - তৃতীয় নেপোলিয়ন, ফ্রান্সের সর্বশেষ সম্রাট।

### এপ্রিল-জুন

* ২৯ জুন - মাইকেল মধুসূদন দত্ত, বাঙালি কবি ও নাট্যকার।

### জুলাই-সেপ্টেম্বর

### অক্টোবর-ডিসেম্বর

### অজানা

* আগা আহাম্মদ আলী - বাঙালি শিক্ষাবিদ।
# ভিক্টর ম্যাকলাগ্লেন
সংক্ষিপ্ত ইউআরএল

| ভিক্টর ম্যাকলাগ্লেন |
| --- |
| Victor McLaglen |
| *সি ডেভিলস* (১৯৩৭) ছবির ট্রেইলারে ম্যাকলাগ্লেন |
| জন্ম | ভিক্টর অ্যান্ড্রু ডা বিয়ের এভারলেই ম্যাকলাগ্লেন (১৮৮৬-১২-১০)১০ ডিসেম্বর ১৮৮৬ স্টেপনি, পূর্ব লন্ডন, ইংল্যান্ড, যুক্তরাজ্য |
| মৃত্যু | ৭ নভেম্বর ১৯৫৯(1959-11-07) (বয়স ৭২) নিউপোর্ট বিচ, ক্যালিফোর্নিয়া, মার্কিন যুক্তরাষ্ট্র |
| পেশা | অভিনেতা |
| কর্মজীবন | ১৯২০-১৯৫৮ |
| দাম্পত্য সঙ্গী | এনিড লামন্ট  (বি. ১৯১৯; মৃ. ১৯৪২) সুজান এম. ব্রাগম্যান  (বি. ১৯৪৩; পৃথক ১৯৪৮) মার্গারেট পামফ্রি  (বি. ১৯৪৮; মৃ. ১৯৫৯) |
| সন্তান | ২ |

**ভিক্টর অ্যান্ড্রু ডা বিয়ের এভারলেই ম্যাকলাগ্লেন** (১০ ডিসেম্বর ১৮৮৬ - ৭ নভেম্বর ১৯৫৯) ছিলেন একজন ব্রিটিশ-মার্কিন চলচ্চিত্র অভিনেতা। তিনি মূলত চরিত্রাভিনেতা হিসেবে পরিচিতি অর্জন করেন, বিশেষ করে পশ্চিমা ধাঁচের, এবং জন ফোর্ড ও জন ওয়েনের সাতটি চলচ্চিত্রে অভিনয় করেন। ম্যাকলাগ্লেন *দি ইনফর্মার* (১৯৩৫) চলচ্চিত্রে তার কাজের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন।

তিনি অভিনয়শিল্পী ক্লিফোর্ড, সিরিল, কেনেথ, আর্থার ও লিওপল্ডের ভাই এবং পরিচালক অ্যান্ড্রু ভি ম্যাকলাগ্লেনের পিতা।

## প্রারম্ভিক জীবন

ম্যাকলাগ্লেন ১৮৮৬ সালের ১০ই ডিসেম্বর জন্মগ্রহণ করেন। তিনি দাবী করেন কেন্টের টানব্রিজ ওয়েলসে তার জন্ম হয়েছিল, কিন্তু তার জন্ম সনদের নথিতে তার জন্মস্থান লন্ডনের ইস্ট এন্ডের স্টেপনি লিপিবদ্ধ রয়েছে। তার পিতা অ্যান্ড্রু চার্লস আলবার্ট ম্যাকলাগ্লেন ইংল্যান্ডের ফ্রি প্রটেস্ট্যান্ট এপিসকোপাল চার্চের বিশপ ছিলেন। ম্যাকলাগ্লেন পরিবার দক্ষিণ আফ্রিকান বংশোদ্ভূত, নামটি বিকৃত হয়ে ওলন্দাজ ভাষায় ম্যাকলাচলান নামে গৃহীত হয়েছে। আলবার্ট ম্যাকলাগ্লেন ১৮৫১ সালের ৪ঠা এপ্রিল কেপ টাউনে জন্মগ্রহণ করেছিলেন। তার জন্মনাম ছিল আন্দ্রিয়েস ক্যারেল আলবার্টাস ম্যাকলাগ্লেন।

ভিক্টরের আট ভাই ও এক বোন ছিল। তার চার ভাই আর্থার (১৮৮৮-১৯৭২), ক্লিফোর্ড (১৮৯২-১৯৭৮), সিরিল (১৮৯৯-১৯৮৭), ও কেনেথ (আনু. ১৯০১-১৯৭৯) অভিনেতা ছিলেন; এবং আরেক ভাই লিওপল্ড (১৮৮৪-১৯৫১) একটি চলচ্চিত্রে অভিনয় করেছিলেন এবং প্রথম বিশ্বযুদ্ধের পূর্বে শোম্যান ও স্ব-ঘোষিত বিশ্ব জুজুৎসু চ্যাম্পিয়ন হিসেবে কুখ্যাতি অর্জন করেছিলেন, এবং এই জুজুৎসু বিষয়ের উপর একটি বই রচনা করেছিলেন। তার অন্য ভাইয়েরা হলেন ফ্রেডরিক (জ. আনু. ১৮৮২); সিডনি (জ. আনু. ১৮৮৪) ও লুইস (জ. আনু. ১৮৮৯) এবং বোন লিলি (জ. আনু. ১৮৯৩)।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ভিক্টর ম্যাকলাগ্লেন  (ইংরেজি)
* ফাইন্ড এ গ্রেইভে ভিক্টর ম্যাকলাগ্লেন  (ইংরেজি)
# আভা গার্ডনার

| আভা গার্ডনার |
| --- |
| Ava Gardner |
| ১৯৪০-এর দশকে প্রচারণামূলক ছবিতে গার্ডনার |
| জন্ম | আভা লাভিনিয়া গার্ডনার (১৯২২-১২-২৪)২৪ ডিসেম্বর ১৯২২ গ্র্যাবটাউন, নর্থ ক্যারোলাইনা, মার্কিন যুক্তরাষ্ট্র |
| মৃত্যু | ২৫ জানুয়ারি ১৯৯০(1990-01-25) (বয়স ৬৭) ওয়েস্ট মিনস্টার, লন্ডন, ইংল্যান্ড |
| সমাধি | সানসেট মেমোরিয়াল পার্ক, স্মিথফিল্ড, নর্থ ক্যারোলাইনা |
| মাতৃশিক্ষায়তন | আটলান্টিক ক্রিশ্চিয়ান কলেজ |
| পেশা | অভিনেত্রী, গায়িকা |
| কর্মজীবন | ১৯৪১-১৯৮৬ |
| দাম্পত্য সঙ্গী | মিকি রুনি (বি. ১৯৪২; বিচ্ছেদ. ১৯৪৩) আর্টি শ (বি. ১৯৪৫; বিচ্ছেদ. ১৯৪৬) ফ্রাঙ্ক সিনাত্রা (বি. ১৯৫১; বিচ্ছেদ. ১৯৫৭) |

**আভা লাভিনিয়া গার্ডনার** (ইংরেজি: Ava Lavinia Gardner; ২৪ ডিসেম্বর ১৯২২ - ২৫ জানুয়ারি ১৯৯০) ছিলেন একজন মার্কিন অভিনেত্রী ও গায়িকা। তিনি ১৯৪১ সালে মেট্রো-গোল্ডউইন-মেয়ার কোম্পানির সাথে চুক্তি সাক্ষর করেন এবং কয়েকটি ছোট চরিত্রে অভিনয়ের পর *দ্য কিলার্স* (১৯৪৬) ছবিতে অভিনয় করে সকলের নজর কাড়েন। তিনি *মোগ্যাম্বো* (১৯৫৩) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন এবং অপর কয়েকটি চলচ্চিত্রে অভিনয় করে তিনটি বাফটা পুরস্কার ও একটি গোল্ডেন গ্লোব পুরস্কারের মনোনয়ন লাভ করেন।

গার্ডনার ১৯৪০ থেকে ১৯৭০-এর দশকে কয়েকটি বিশাল নির্মাণ ব্যয়ের চলচ্চিত্রে অভিনয় করেন, তন্মধ্যে রয়েছে *দ্য হাকস্টার্স* (১৯৪৭), *শো বোট* (১৯৫১), *প্যান্ডোরা অ্যান্ড দ্য ফ্লাইং ডাচম্যান* (১৯৫১), *দ্য স্নোস অব কিলিমানজারো* (১৯৫২), *দ্য বেয়ারফুট কনটেসা* (১৯৫৪), *ভোওয়ানি জাংশন* (১৯৫৬), *অন দ্য বিচ* (১৯৫৯), *ফিফটি ফাইভ ডেজ অ্যাট পেকিং* (১৯৬৩), *সেভেন ডেজ ইন মে* (১৯৬৪), *দ্য নাইট অব দ্য ইগুয়ানা* (১৯৬৪), *দ্য বাইবেল: ইন দ্য বিগিনিং...* (১৯৬৬), *দ্য লাইফ অ্যান্ড টাইমস অব জাজ রয় বিন* (১৯৭২), *আর্থকোয়াক* (১৯৭৪), এবং *দ্য ক্যাসান্ড্রা ক্রসিং* (১৯৭৬)।

তিনি ১৯৯০ সালে ৬৭ বছর বয়সে মৃত্যুর চার বছর পূর্ব পর্যন্ত নিয়মিত অভিনয় করে যান। ১৯৯৭ সালে আমেরিকান ফিল্ম ইনস্টিটিউট তাদের ধ্রুপদী হলিউড চলচ্চিত্রের সেরা ২৫ নারী তারকা তালিকায় তাকে ২৫তম স্থান প্রদান করে।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে আভা গার্ডনার  (ইংরেজি)
* টার্নার ক্লাসিক মুভিজ ডেটাবেজে আভা গার্ডনার  (ইংরেজি)
* ফাইন্ড এ গ্রেইভে আভা গার্ডনার  (ইংরেজি)
# ইন ওল্ড অ্যারিজোনা

| ইন ওল্ড অ্যারিজোনা |
| --- |
|  |
| In Old Arizona |
| পরিচালক | আরভিং কামিংস |
| প্রযোজক | উইনফিল্ড শিহান |
| রচয়িতা | টম ব্যারি |
| শ্রেষ্ঠাংশে | * ওয়ার্নার ব্যাক্সটার
* এডমুন্ড লো
* ডরোথি বার্গেস
 |
| চিত্রগ্রাহক | আর্থার এডেসন |
| সম্পাদক | লুইস আর. লোফলার |
| পরিবেশক | ফক্স ফিল্ম করপোরেশন |
| মুক্তি | * ২৫ ডিসেম্বর ১৯২৮ (1928-12-25) (লস অ্যাঞ্জেলেস)
* ২০ জানুয়ারি ১৯২৯ (1929-01-20) (মার্কিন যুক্তরাষ্ট্র)
 |
| স্থিতিকাল | ৯৫ মিনিট |
| দেশ | মার্কিন যুক্তরাষ্ট্র |
| ভাষা | ইংরেজি |
| আয় | $১.৩ মিলিয়ন |

ইন ওল্ড অ্যারিজোনা (ইংরেজি: In Old Arizona হল ১৯২৮ সালের কোডিং-পূর্ববর্তী মার্কিন পশ্চিমা ধাঁচের চলচ্চিত্র। এটি পরিচালনা করেছেন আরভিং কামিংস। ও. হেনরির *দ্য ক্যাবালারোস ওয়ে* গল্পের সিস্কো কিড চরিত্র হতে অনুপ্রাণিত হয়ে নির্মিত। এতে সিস্কো কিড চরিত্রে অভিনয় করেন ওয়ার্নার ব্যাক্সটার। চলচ্চিত্রটি হলিউডের প্রধানতম উদ্ভাবন ছিল। এটি প্রথম পশ্চিমা ধাঁচের চলচ্চিত্র, যাতে শব্দের প্রযুক্তি ব্যবহার করা হয় এবং এটি প্রথম সবাক চলচ্চিত্র যা হলিউডের বাইরে চিত্রায়িত হয়। এটি উটাহের ব্রাইস ক্যানিয়ন ন্যাশনাল পার্ক ও জিয়ন ন্যাশনাল পার্কে এবং ক্যালিফোর্নিয়ার মিশন সান জুয়ান ক্যাপিস্ট্রানো ও মোজাভে মরুভূমিতে চিত্রায়িত হয়।

১৯২৮ সালের ২৫শে ডিসেম্বর লস অ্যাঞ্জেলেস চলচ্চিত্রটির উদ্বোধনী প্রদর্শনী হয় এবং ১৯২৯ সালে ২০শে জানুয়ারি তা মার্কিন যুক্তরাষ্ট্রে বৃহৎ পরিসরে মুক্তি পায়। চলচ্চিত্রটি ২য় একাডেমি পুরস্কার আয়োজনে শ্রেষ্ঠ চলচ্চিত্রসহ পাঁচটি বিভাগে পুরস্কারের জন্য মনোনীত হয় এবং ব্যাক্সটার শ্রেষ্ঠ অভিনেতা বিভাগে একটি পুরস্কার অর্জন করেন।

## কুশীলব

* ওয়ার্নার ব্যাক্সটার - সিস্কো কিড
* এডমুন্ড লো - সার্জেন্ট মিকি ডান
* ডরোথি বার্গেস - টনিয়া মারিয়া

## পুরস্কার ও মনোনয়ন

একাডেমি পুরস্কার
* **বিজয়ী:** শ্রেষ্ঠ অভিনেতা - ওয়ার্নার ব্যাক্সটার
* **মনোনীত:** শ্রেষ্ঠ চলচ্চিত্র - *ইন ওল্ড অ্যারিজোন*
* **মনোনীত:** শ্রেষ্ঠ পরিচালনা - আরভিং কামিংস
* **মনোনীত:** শ্রেষ্ঠ উপযোগকৃত চিত্রনাট্য - টম ব্যারি
* **মনোনীত:** শ্রেষ্ঠ চিত্রগ্রহণ - আর্থার এডেসন

## তথ্যসূত্র

## বহিঃসংযোগ

* অলমুভিতে *ইন ওল্ড অ্যারিজোনা*  (ইংরেজি)
* আমেরিকান ফিল্ম ইন্সটিটিউট ক্যাটালগে *ইন ওল্ড অ্যারিজোনা*
* ইন্টারনেট মুভি ডেটাবেজে *ইন ওল্ড অ্যারিজোনা*   (ইংরেজি)
* টিসিএম চলচ্চিত্র ডেটাবেজে *ইন ওল্ড অ্যারিজোনা*
# রবার্ট প্রেস্টন (অভিনেতা)
সংক্ষিপ্ত ইউআরএল

| রবার্ট প্রেস্টন |
| --- |
| Robert Preston |
| রবার্ট প্রেস্টনের প্রচারণামূলক ছবি |
| জন্ম | রবার্ট প্রেস্টন মেসার্ভি (১৯১৮-০৬-০৮)৮ জুন ১৯১৮ নিউটন, ম্যাসাচুসেট্‌স, মার্কিন যুক্তরাষ্ট্র |
| মৃত্যু | ২১ মার্চ ১৯৮৭(1987-03-21) (বয়স ৬৮) মন্টেসিটো, ক্যালিফোর্নিয়া, মার্কিন যুক্তরাষ্ট্র |
| মৃত্যুর কারণ | ফুসফুসের ক্যান্সার |
| জাতীয়তা | মার্কিন |
| পেশা | অভিনেতা, গায়ক |
| কর্মজীবন | ১৯৩৮-১৯৮৫ |
| দাম্পত্য সঙ্গী | ক্যাথরিন ক্রেইগ (বি. ১৯৪০–১৯৮৭) |
| পুরস্কার | টনি পুরস্কার (২ বার) |

**রবার্ট প্রেস্টন মেসার্ভি** (ইংরেজি: Robert Preston Meservey; জন্ম: ৮ই জুন ১৯১৮ - ২১শে মার্চ ১৯৮৭) ছিলেন একজন একজন মার্কিন অভিনেতা। তিনি সঙ্গীতনাট্য *দ্য মিউজিক ম্যান* (১৯৫৮) ও এর *চলচ্চিত্রায়নে* (১৯৬২) প্রফেসর হ্যারল্ড হিল চরিত্রে অভিনয়ের জন্য সর্বাধিক পরিচিত। এই সঙ্গীতনাট্যে অভিনয়ের জন্য তিনি শ্রেষ্ঠ অভিনেতা বিভাগে টনি পুরস্কার লাভ করেন এবং চলচ্চিত্রে অভিনয়ের জন্য সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। *আই ডু! আই ডু!* (১৯৬৫) সঙ্গীতনাট্যে অভিনয়ের জন্য তিনি ১৯৬৭ সালে আরেকটি টনি পুরস্কার লাভ করেন। ১৯৮২ সালে *ভিক্টর/ভিক্টোরিয়া* চলচ্চিত্রে ক্যারল "টডি" টড চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন

প্রেস্টন ১৯১৮ সালের ৮ই জুন ম্যাসাচুসেট্‌সের নিউটনে জন্মগ্রহণ করেন। তার পিতা ফ্রাংক ওয়েস্লি মেসার্ভি (১৮৯৯-১৯৯৬) আমেরিকান এক্সপ্রেসের কেরানি এবং মাতা রুথ এল. (জন্ম: রিয়া, ১৮৯৫-১৯৭৩) একজন গার্মেন্টস কর্মী ছিলেন। প্রেস্টন লস অ্যাঞ্জেলেসের আব্রাহাম লিংকন হাই স্কুলে পড়াশুনা করেন এবং পরে পাসাডেনা কমিউনিটি প্লেহাউজে অভিনয় বিষয়ে পাঠ গ্রহণ করেন।

## কর্মজীবন

প্রেস্টন সঙ্গীতনাট্য *দ্য মিউজিক ম্যান* (১৯৫৮)-এ প্রফেসর হ্যারল্ড হিল চরিত্রে অভিনয়ের জন্য শ্রেষ্ঠ অভিনেতা বিভাগে টনি পুরস্কার লাভ করেন। পরবর্তী কালে ১৯৬২ সালে মেরেডিথ উইলসনের পরিচালনায় এই নাটকের *চলচ্চিত্রায়নে* অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৬৫ সালে *আই ডু! আই ডু!* সঙ্গীতনাট্যের প্রধান দুটি চরিত্রের একটিতে অভিনয় করেন। অপর চরিত্রটিতে অভিনয় করেছিলেন ম্যারি মার্টিন। এই নাটকে তার অভিনয়ের জন্য তিনি ১৯৬৭ সালে দ্বিতীয়বারের মত টনি পুরস্কার লাভ করেন।

১৯৭০-এর দশকে তার অভিনীত উল্লেখযোগ্য চলচ্চিত্র ভূমিকাসমূহ হল স্যাম পেকিনপাহের *জুনিয়র বোনার* (১৯৭২)-এ এইস বোনার, *সেমি-টাফ* (১৯৭৭)-এ "বিগ এড" বুকম্যান এবং ব্লেক এডওয়ার্ডসের হলিউডের বিদ্রূপাত্মক *এস.ও.বি.* (১৯৮১)-এ ডক্টর আরভিং ফাইনগার্টেন। গায়কীর জন্য পরিচিত না হলেও প্রেস্টন কয়েকটি সঙ্গীতধর্মী চলচ্চিত্রে অভিনয় করেছেন, সেগুলো হল *মেম* (১৯৭৪) ও *ভিক্টর/ভিক্টোরিয়া* (১৯৮২)। *ভিক্টর/ভিক্টরিয়া* চলচ্চিত্রে ক্যারল "টডি" টড চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত সর্বশেষ চলচ্চিত্র হল *দ্য লাস্ট স্টারফাইটার* (১৯৮৪)। এতে তিনি সেঞ্চুয়ারি নামে একজন আন্তর্নক্ষত্রিয় মিলিটারি সংগ্রাহক চরিত্রে অভিনয় করেন। তার অভিনীত শেষ কাজ ছিল টেলিভিশন চলচ্চিত্র *আউটরেজ!* (১৯৮৬)।

## তথ্যসূত্র

## বহিঃসংযোগ

* ইন্টারনেট ব্রডওয়ে ডেটাবেজে রবার্ট প্রেস্টন  (ইংরেজি)
* ইন্টারনেট মুভি ডেটাবেজে রবার্ট প্রেস্টন  (ইংরেজি)
# জেনিফার জোন্স
সংক্ষিপ্ত ইউআরএল

| জেনিফার জোন্স |
| --- |
| Jennifer Jones |
| ১৯৫৫ সালে প্রচারণামূলক ছবিতে জোন্স |
| জন্ম | ফিলিস লি ইসলি (১৯১৯-০৩-০২)২ মার্চ ১৯১৯ টুলসা, ওকলাহোমা, মার্কিন যুক্তরাষ্ট্র |
| মৃত্যু | ১৭ ডিসেম্বর ২০০৯(2009-12-17) (বয়স ৯০) মালিবু, ক্যালিফোর্নিয়া, মার্কিন যুক্তরাষ্ট্র |
| পেশা | অভিনেত্রী, মডেল |
| কর্মজীবন | ১৯৩৯-১৯৭৪ |
| দাম্পত্য সঙ্গী | রবার্ট ওয়াকার  (বি. ১৯৩৯; বিচ্ছেদ. ১৯৪৫) ডেভিড ও. সেলৎসনিক  (বি. ১৯৪৯; মৃ. ১৯৬৫) নর্টন সিমন  (বি. ১৯৭১; মৃ. ১৯৯৩) |
| সন্তান | ৩ |
| পুরস্কার | নিচে দেখুন |

**জেনিফার জোন্স** (জন্ম: **ফিলিস লি ইসলি**, ২ মার্চ ১৯১৯ - ১৭ ডিসেম্বর ২০০৯) ছিলেন একজন মার্কিন অভিনেত্রী ও মডেল। তিন দশকের অধিক সময়ের কর্মজীবনে তিনি পাঁচটি একাডেমি পুরস্কারের মনোনয়ন লাভ করেন ও শ্রেষ্ঠ অভিনেত্রী বিভাগে একটি পুরস্কার জয় করেন, এবং সেরা নাট্য অভিনেত্রী বিভাগে একটি গোল্ডেন গ্লোব পুরস্কার অর্জন করেন। জোন্স একাডেমি পুরস্কার বিজয়ী কনিষ্ঠতম ব্যক্তিদের একজন, যিনি ২৫ বছর বয়সে এই পুরস্কার জয় করেন।

ওকলাহোমার টুলসায় জন্মগ্রহণকারী জোন্স অভিনয় শুরুর পূর্বে মডেল হিসেবে কাজ করতেন। ১৯৩৯ সালে তিনি দুটি ধারাবাহিক চলচ্চিত্রে অভিনয় করেন। তার তৃতীয় চলচ্চিত্র ভূমিকা ছিল *দ্য সং অব বের্নাদেত* (১৯৪৩) ছবিতে বের্নাদেত সুবিরুস, যার জন্য তিনি শ্রেষ্ঠ অভিনেত্রী বিভাগে একাডেমি ও গোল্ডেন গ্লোব পুরস্কার অর্জন করেন। তিনি পরবর্তীকালে কয়েকটি চলচ্চিত্রে অভিনয় করে প্রশংসিত হন এবং ১৯৪০-এর দশকে *সিন্স ইউ ওয়েন্ট অ্যাওয়ে* (১৯৪৪), *লাভ লেটারস* (১৯৪৫) ও *ডুয়েল ইন দ্য সান* (১৯৪৬) চলচ্চিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন।

১৯৪৯ সালে জোন্স চলচ্চিত্র প্রযোজক ডেভিড ও. সেলৎসনিকের সাথে বিবাহ বন্ধনে আবদ্ধ হন এবং ভিনসেন্ট মিনেলির *মাদাম বোভারি* চলচ্চিত্রে নাম ভূমিকায় অভিনয় করেন। ১৯৫০-এর দশকের শুরুতে তাকে *রুবি জেন্ট্রি* (১৯৫২), জন হিউস্টনের রোমাঞ্চকর হাস্যরসাত্মক *বিট দ্য ডেভিল* (১৯৫৩) এবং ভিত্তোরিও দে সিকার নাট্যধর্মী *টার্মিনাল স্টেশন* (১৯৫৩) ছবিতে দেখা যায়। জোন্স *লাভ ইজ আ ম্যানি-স্প্লেন্ডরড থিং* (১৯৫৫) ছবিতে একজন ইউরেশীয় ডাক্তারের ভূমিকায় অভিনয় করে তার পঞ্চম একাডেমি পুরস্কারের মনোনয়ন লাভ করেন।

## পুরস্কার ও মনোনয়ন

| বছর | পুরস্কার | বিভাগ | মনোনীত কর্ম | ফলাফল |
| --- | --- | --- | --- | --- |
| ১৯৪৩ | একাডেমি পুরস্কার | শ্রেষ্ঠ অভিনেত্রী | *দ্য সং অব বের্নাদেত* | বিজয়ী |
| ১৯৪৩ | গোল্ডেন গ্লোব পুরস্কার | সেরা নাট্য চলচ্চিত্র অভিনেত্রী | *দ্য সং অব বের্নাদেত* | বিজয়ী |
| ১৯৪৪ | একাডেমি পুরস্কার | শ্রেষ্ঠ অভিনেত্রী | *সিন্স ইউ ওয়েন্ট অ্যাওয়ে* | মনোনীত |
| ১৯৪৫ | একাডেমি পুরস্কার | শ্রেষ্ঠ অভিনেত্রী | *লাভ লেটারস* | মনোনীত |
| ১৯৪৬ | একাডেমি পুরস্কার | শ্রেষ্ঠ অভিনেত্রী | *ডুয়েল ইন দ্য সান* | মনোনীত |
| ১৯৫৫ | একাডেমি পুরস্কার | শ্রেষ্ঠ অভিনেত্রী | *লাভ ইজ আ ম্যানি-স্প্লেনডর্ড থিং* | মনোনীত |
| ১৯৭৪ | গোল্ডেন গ্লোব পুরস্কার | সেরা পার্শ্ব অভিনেত্রী - চলচ্চিত্র | *দ্য টাওয়ারিং ইনফার্নো* | মনোনীত |

## তথ্যসূত্র

## বহিঃসংযোগ

* অলমুভিতে জেনিফার জোন্স
* ইন্টারনেট মুভি ডেটাবেজে জেনিফার জোন্স  (ইংরেজি)
* টার্নার ক্লাসিক মুভিজ ডেটাবেজে জেনিফার জোন্স  (ইংরেজি)
* ফাইন্ড এ গ্রেইভে জেনিফার জোন্স  (ইংরেজি)
# সু লিয়ন
সংক্ষিপ্ত ইউআরএল

| সু লিয়ন |
| --- |
| Sue Lyon |
| *টনি রোম* (১৯৬৭) চলচ্চিত্রে লিয়ন |
| জন্ম | সুয়েলিন লিয়ন (১৯৪৬-০৭-১০)১০ জুলাই ১৯৪৬ ডেভেনপোর্ট, আইওয়া, মার্কিন যুক্তরাষ্ট্র |
| মৃত্যু | ডিসেম্বর ২৬, ২০১৯(2019-12-26) (বয়স ৭৩) লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্র |
| শিক্ষা | হলিউড প্রফেশনাল স্কুল |
| মাতৃশিক্ষায়তন | লস অ্যাঞ্জেলেস সিটি কলেজ সান্তা মনিকা কলেজ |
| পেশা | অভিনেত্রী |
| কর্মজীবন | ১৯৫৯–১৯৮০ |
| দাম্পত্য সঙ্গী | হ্যাম্পটন ফ্যাঞ্চার  (বি. ১৯৬৩; বিচ্ছেদ. ১৯৬৫) রোলান্ড হ্যারিসন  (বি. ১৯৭১; বিচ্ছেদ. ১৯৭২) কটন অ্যাডামসন  (বি. ১৯৭৩; বিচ্ছেদ. ১৯৭৪) এডওয়ার্ড ওয়েদার্স  (বি. ১৯৮৩; বিচ্ছেদ. ১৯৮৪) রিচার্ড রুডম্যান  (বি. ১৯৮৫; বিচ্ছেদ. ২০০২) |
| সন্তান | ১ |

**সুয়েলিন লিয়ন** (ইংরেজি: Suellyn Lyon; ১০ জুলাই ১৯৪৬ - ২৬ ডিসেম্বর ২০১৯) ছিলেন একজন মার্কিন অভিনেত্রী। তিনি ১৩ বছর বয়সে মডেল হিসেবে বিনোদন জগতে পদার্পণ করেন এবং পরে অভিনেত্রী হিসেবে খ্যাতি অর্জন করেন। তিনি *ললিতা* (১৯৬২) চলচ্চিত্রে নাম ভূমিকায় অভিনয় করে বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য চলচ্চিত্র হল *দ্য নাইট অব দ্য ইগুয়ানা* (১৯৬৪), *সেভেন উইমেন* (১৯৬৬), *টনি রোম* (১৯৬৭), এবং *ইভেল নিভেল* (১৯৭১)।

## কর্মজীবন

লিয়ন ১৪ বছর বয়সে ভ্লাদিমির নাবোকভের *ললিতা* উপন্যাস অবলম্বনে স্ট্যানলি কুবরিক পরিচালিত *ললিতা* (১৯৬২) চলচ্চিত্রে নাম ভূমিকা দোলোরেস "ললিতা" হেজ চরিত্রে অভিনয় করেন। তাকে আংশিক ভূমিকার জন্য নির্বাচন করা হয়েছিল, কারণ ভ্লাদিমির নাবোকভের উপন্যাসের ১২ বছর বয়সী ললিতার পরিবর্তে চলচ্চিত্র নির্মাতাকে এই চরিত্রের জন্য আরো বেশি বয়সী কাউকে নিতে হত। কুবরিক হলিউড প্রোডাকশন কোড লঙ্ঘন না করার লক্ষ্যে গল্পে পরিবর্তন নিয়ে আসেন, তবুও এই চলচ্চিত্রটি সে সময়ের অন্যতম বিতর্কিত চলচ্চিত্র ছিল। যাই হোক, লিয়ন এই চলচ্চিত্রের তার কাজের জন্য বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন।

লিয়ন জন হিউস্টনের *দ্য নাইট অব দ্য ইগুয়ানা* (১৯৬৪) চলচ্চিত্রে কামনা উদ্দীপক কিশোরীর ভূমিকায় অভিনয় করেন। তিনি জন ফোর্ড পরিচালিত সর্বশেষ চলচ্চিত্র *সেভেন উইমেন* (১৯৬৬) চলচ্চিত্রে একজন মিশনারী চরিত্রে অভিনয় করেন। তাকে *টনি রোম* (১৯৬৭) চলচ্চিত্রে ফ্রাঙ্ক সিনাত্রার সাথে পার্শ্ব ভূমিকায় এবং *ইভেল নিভেল* (১৯৭১) চলচ্চিত্রে ইভেল নিভেলের স্ত্রীর ভূমিকায় দেখা যায়।

## ব্যক্তিগত জীবন ও মৃত্যু

লিয়ন পাঁচবার বিয়ে করেন। তার কন্যা নোনা হ্যারিসন গোমেজ (বিবাহপূর্ব নোনা মেরিল হ্যারিসন) ১৯৭২ সালে লস অ্যাঞ্জেলেসে জন্মগ্রহণ করেন।

লিয়ন ২০১৯ সালের ২৬শে ডিসেম্বর ৭৩ বছর বয়সে ওয়েস্ট হলিউডে মৃত্যুবরণ করেন। তার মৃত্যুর সঠিক কারণ জানা যায়নি, প্রতিবেদনে প্রকাশিত হয় তিনি কিছুদিন যাবত দুর্বল ছিলেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে সু লিয়ন  (ইংরেজি)
* রটেন টম্যাটোসে সু লিয়ন (ইংরেজি)